stanford-oval/wikipedia huggingface dataset:
1994 בטלוויזיה
סדרות ותוכניות טלוויזיה חדשות ב-1994

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1994. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 1994.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 6 בפברואר | אלאדין | פעולה, הרפתקאות, פנטזיה, קומדיה | סינדיקציה |
| 29 במרץ | אלן | קומדיית מצבים | ABC |
| 1 באפריל | אחות, אחות | קומדיית מצבים לבני נוער | ABC |
| 25 באוגוסט | אלה הם חיי | דרמת נעורים | ABC |
| 12 בספטמבר | שולחן לחמישה | דרמת נעורים | Fox |
| 18 בספטמבר | שיקגו הופ | דרמה רפואית | CBS |
| 19 בספטמבר | ER | דרמה רפואית | NBC |
| 21 בספטמבר | מגע של מלאכים | פנטזיה, דרמה | CBS |
| 22 בספטמבר | חברים | קומדיית מצבים | NBC |
| 8 באוקטובר | עולמה הסודי של אלכס | מדע בדיוני, פנטזיה, סדרת נעורים, קומדיה | ניקולודיאון |
| 22 באוקטובר | מפלצות אמיתיות | קומדיית אימה, הרפתקאות | ניקולודיאון |
| 24 באוקטובר | גרגולים | אנימציה, הרפתקאות, פנטזיה, פעולה | סינדיקציה |
| 19 בנובמבר | ספיידרמן: סדרת האנימציה | אנימציה, גיבורי-על | Fox Kids |
סדרות חדשות ששודרו ב-1994 ברשתות הטלוויזיה האמריקניות בשעות הפריים טיים
משתתפי הסדרה "חברים"
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 1994. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו קטגוריה:סדרות טלוויזיה ישראליות שעלו לשידור בשנת 1994.
| תאריך עלייה לשידור | שם הסדרה / תוכנית | סוגה | רשת השידור המקורית |
| --- | --- | --- | --- |
| יולי 1994 | הכל נשבר במשפחה | קומדיית מצבים | הערוץ הראשון |
| 2 באוקטובר | תלויים באוויר | דרמה מוזיקלית לנוער | הערוץ הראשון |
| נובמבר 1994 | פספוסים | תוכנית מתיחות | ערוץ 2 (רשת) |
| 7 בדצמבר | איצ'ה | קומדיית מצבים | ערוץ 2 (רשת) |
| 1994 | הראשון בבידור | בידור, אירוח | ערוץ 2 (קשת) |
| 1994 | פאפא | קומדיה | ערוץ 2 (קשת) |
| 1994 | הקומדי סטור | מערכונים | ערוץ 2 (טלעד) |
| 1994 | פלטפוס | נון-סנס, מערכונים | הטלוויזיה החינוכית הישראלית |
יגאל שילון ואלי יצפאן במהלך צילום מתיחה ל"פספוסים"
| תאריך התחלה | שם הסדרה | סוגה | ארץ מקור | רשת השידור המקורית |
| --- | --- | --- | --- | --- |
| 3 בספטמבר | סופר פיג | אנימה, מאהו שוג'ו, קומדיה, גיבורי-על | יפן | JNN |
| 5 בספטמבר | טבע עולמי | סרט תיעודי | הממלכה המאוחדת | BBC |
| 10 בנובמבר | המפקח רקס | דרמה משטרתית | הפקה אוסטרית-גרמנית | ORF |
| 10 בנובמבר | הכומר מדיבלי | קומדיית מצבים | הממלכה המאוחדת | BBC One |
| 24 בנובמבר | הממלכה | הומור אבסורדי, קומדיה שחורה, דרמה רפואית, אימה | דנמרק | DR1 |
סדרות ותוכניות בולטות שבוטלו או הסתיימו ב-1994

פרק זה לוקה בחסר. אנא תרמו לוויקיפדיה ו.
נולדו

פרק זה לוקה בחסר. אנא תרמו לוויקיפדיה ו.
23 בפברואר – דקוטה פנינג, שחקנית קולנוע וטלוויזיה אמריקנית
9 במאי – תמר עמית יוסף, שחקנית, קריינית ומדבבת ישראלית
16 במאי – מיילס הייזר, שחקן אמריקאי
26 ביוני – דולב מסיקה, שחקן ישראלי
29 ביוני – קמילה מנדס, שחקנית אמריקאית
23 ביולי – קלאודיה סאלאס, שחקנית ספרדייה
18 באוגוסט – מדליין פטץ', שחקנית אמריקאית
16 בספטמבר – סטפנו דה גרגוריו, שחקן ודוגמן ארגנטינאי
20 בנובמבר – גילי איצקוביץ, שחקנית ישראלית
3 בדצמבר – ג'ייק ט. אוסטין, שחקן ומדבב אמריקאי
נפטרו

פרק זה לוקה בחסר. אנא תרמו לוויקיפדיה ו.
22 בינואר – טלי סוואלס, שחקן אמריקאי (נולד ב-1922)
11 בספטמבר – ג'סיקה טנדי, שחקנית אנגלייה-אמריקאית (נולדה ב-1909)
18 בדצמבר – היינץ ברנרד, שחקן קולנוע, תיאטרון וטלוויזיה ישראלי-בריטי (נולד ב-1923)
פרסים

פרק זה לוקה בחסר. אנא תרמו לוויקיפדיה ו.
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
פרס אופיר לעיצוב האמנותי הטוב ביותר

| --- | --- |
 תיאור:  המעצב האמנותי הטוב ביותר
 מדינה:  ישראל ישראל
 הגוף המעניק:  האקדמיה הישראלית לקולנוע וטלוויזיה
 תקופת הפרס:  1990–הווה (כ־35 שנים)
 israelfilmacademy.co.il
 
פרס אופיר לעיצוב האמנותי הטוב ביותר הוא פרס אופיר הניתן מטעם האקדמיה הישראלית לקולנוע וטלוויזיה מאז שנת 1990, והוא מייצג את ההכרה שהעיצוב האמנותי בסרט היה יוצא מן הכלל. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי אופיר.
האגדה של קורה

ערך זה עוסק בסדרת האנימציה. אם התכוונתם לסדרת הקומיקסים, ראו .
| --- | --- |

 סוגה:  אנימציה
 יוצרים:  מייקל דנטה דימרטינו, בריאן קונייצקו 
 כותבים:  מייקל דנטה דימרטינו בראיין קונייצקו טים הדריק ג'ושוע המילטון קטי מטילה
 בימוי:  ג'ואקים דוס סנטוס קי היון ריו קולין הק איאן גרהם מלכיאור צווייר
 מדבבים:  ג'ים מסקימן (בטאר) סקיילר בריגמן (קאי) מינדי סטרלינג (לִין בייפונג) אפריל סטיוארט (ראאבה) זלדה ויליאמס (קובירה) הנרי רולינס (זאהיר) גרג בולדווין (אירו) סיישל גבריאל (אסאמי סאטו) דייוויד פאוסטינו (מאקו) ג'נט וארני (קורה) ג'יי קיי סימונס (טנזן) סטיבן יאון (ואן) פ. ג'. בירן (בולין) סטיבן בלום (אמון) ג'ונתן אדמס (ואטו) קירנן שיפקה די בראדלי בייקר ג'ון מייקל היגינס ג'ף בנט טים הדריק 
 מדבבים בעברית:  דקלה הדר   עומרי רוזנצוייג   גילן שחף   הילה מערבי   שרון שחל   לירון ברנס   אורנה כץ   קטלין אליגדו   שחר קדוש   הללי היבש   אייל ליטוין   נורית בנאי קורן   אלי לולאי   שרית סרי   רונה בקרמן   צביקה פורמן   עמי מנדלמן   גדי לוי   גיא רוזן   אמנון וולף   דניאל מגון   דב רייזר   דן שצברג   אלון שר   סער בדישי   אלדד פריבס   לירון לב   מונה מור   נועם טל   בת חן צרפתי
 ארץ מקור:  ארצות הברית 
 שפות:  אנגלית (דובב לשפות נוספות, ביניהן עברית)
 מספר עונות:  4 
 מספר פרקים:  52 
 תוכנית מקור:  אווטאר: כשף האוויר האחרון
 תוכנית המשך:  אווטאר: שבעת המקלטים
 הפקה
 מפיק:  ניקלודיאון
 חברת הפקה:  Viacom
 הפצה:  Paramount Media Networks, נטפליקס 
 מוזיקה:  ג'רמי צוקרמן 
 אורך פרק:  24 דקות
 שידור
 רשת שידור:  ניקלודיאון 
 רשת שידור בישראל:  ניקלודיאון ישראל
 תקופת שידור מקורית:  14 באפריל 2012 – 19 בדצמבר 2014
 תקופת שידור בישראל:  26 באוקטובר 2012 – 14 באפריל 2015
 קישורים חיצוניים
 דף התוכנית ב-IMDb
 
האגדה של קֹורה (באנגלית: The Legend of Korra) היא סדרת המשך לסדרת האנימציה האמריקאית "אווטאר". הסדרה נוצרה על ידי מייקל דנטה דימרטינו ובראיין קונייצקו ושידוריה החלו מה-14 באפריל 2012 עד ל-19 בדצמבר 2014 בערוץ ניקלודיאון. סגנון האנימציה מושפע מאנימה כאשר רוב האנימציה נעשתה בסטודיו מיר שבקוריאה הדרומית או בסטודיו פיירו שביפן.
העונה השנייה החלה ב־13 בינואר 2013 בארצות הברית, והעונה השלישית החלה ב־27 ביוני 2014, גם כן בארצות הברית ובישראל ב־1 בספטמבר 2014.
ב־9 באוגוסט 2013 התחילה סדרת ספין אוף בת 3 פרקים בשם "המולה ברפאבליק סיטי", המתארת על מה שעברו מאקו ובּוֹלִין ברחוב לאחר שהוריהם מתו. הסדרה ירדה ב־23 באוגוסט 2013.
שידורי העונה הרביעית החלו ב־3 באוקטובר 2014 בארצות הברית וב־14 באפריל 2015 בישראל.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 12 | 12 | 14 באפריל 2012 | 23 ביוני 2012 |
|  | 2 | 14 | 14 | 13 בספטמבר 2013 | 22 בנובמבר 2013 |
|  | 3 | 13 | 13 | 27 ביוני 2014 | 22 באוגוסט 2014 |
|  | 4 | 13 | 13 | 3 באוקטובר 2014 | 19 בדצמבר 2014 |
בין העונה הראשונה לשנייה שוחררו ברשת 3 סרטונים קצרים תחת הכותרת 'המולה ברפאבליק סיטי' (באנגלית: Republic City Hustle). סרטונים אלה מציגים חלק מחייהם של הדמויות מאקו ובולין לפני אירועי העונה הראשונה.
רקע עלילתי

ביקום הבדיוני של הסדרה ישנן ארבעה אומות שמחולקות על בסיס ארבעת היסודות: שבטי המים, ממלכת האדמה, אומת האש ונוודי האוויר. חלק מהאנשים, הידועים בתור "כשפים", הם בעלי יכולת לשלוט טלקינטית ביסוד המתאים לאומה שלהם, באמצעות תנועות של אמנויות לחימה סיניות.
האווטאר הוא האדם היחיד עם היכולת לשלוט בכל ארבעת היסודות, תפקידו הוא להביא איזון לעולם והרמוניה בין ארבע האומות. כאשר האווטאר מת, הוא עובר גלגול נשמות ונולד מחדש באומה אחרת לפי סדר מחזורי: מים, אדמה אש ואוויר.
עלילת "האגדה של קורה" מתרחשת כ-70 שנה לאחר סיום אירועי סדרת "אווטאר: כשף האוויר האחרון" בעידן תעשייתי שבו כבר קיימים כלי רכב וספינות אוויר. העלילה מתמקדת באווטאר שבאה לאחר מותו של אווטאר אנג - אווטאר קורה משבט המים הדרומי. קורה היא בת 17 בתחילת הסדרה ובת 23 בסופה, וחלקים גדולים מהסדרה מתרחשים בעיר רפאבליק סיטי, עיר הבירה של רפובליקת האומות המאוחדות, שהוקמה על ידי אווטאר אנג ושליט האש צוקו לאחר סיום מלחמת מאה השנים, ובה אנשים מכל האומות חיים יחדיו.
עלילה

בניגוד לסדרת המקור, באגדה של קורה אין עלילה אחת רציפה עם מספר עלילות משנה אלא עלילה מחודשת בכל עונה, כל אחת עם נבל חדש.
עלילה > ספר ראשון - אוויר

אחרי שסיימה את לימודי כשפות מים, אדמה ואש במגוריה בקוטב הדרומי, קורה עוברת לרפאבליק סיטי כדי ללמוד כשפות אוויר מטֶנְזֶן, בנו של אנג. קורה מתקשה עם אימוניה ונכנסת לקבוצת אולימפי־כשף עם בולין ומאקו, אחים יתומים שגדלו ברחובות. לא הרבה אחרי, החבורה פוגשת את אסאמי סאטו, בתו של מנהל "תעשיות העתיד" וממציא הסאטו-מובילים. במקביל, אַמון יוצר תנועה חברתית תחת האמונה שלכשפים יש זכויות יתר, ותחת העובדה שאמון מסוגל לקחת מאנשים את יכולת הכשפות. הפוליטיקאי השאפתני טרלוק מצליח לצרף את קורה לכוח משימה הנועד להילחם ב"שוויונאים", הכוח הלוחם של אמון. כאשר אביה של אסאמי מתגלה כשווינאי, החבורה בורחת ומתחילה לגור יחד עם קורה אצל טֶנְזֶן, ולא הרבה אחרי הם נאלצים להיכנס למחתרת אחרי שאמון משתלט על העיר. יחד עם עזרתם של מפקדת המשטרה לין בייפונג וגנרל הכוחות המאוחדים אירו, החבורה מצליחה לחשוף את אמון ככשף מים ודם וכאחיו של טרלוק, ובכך מסיימים את המהפכה השוויונאית. מפגש רוחני עם אווטאר אנג נותן לקורה את היכולת להחזיר לקורבנותיו של אמון את הכשפות.
עלילה > ספר שני - רוחות

קורה וחבריה מגיעים לקוטב הדרומי ושם היא וחבריה מותקפים על ידי רוחות אפלות. דודה של קורה וצ'יף השבט הצפוני אוּנָלַק מציל אותם מהרוחות ומציע לאמן את החיבור הרוחני של קורה. החבורה נותרת בקוטב הדרומי, בעוד שטנזן ומשפחתו יוצאים לחופשה במקדשי האוויר. אחרי שקורה פותחת את השער לעולם הרוחות בקוטב הדרומי, הם חוזרים לקוטב הדרומי ומגלים שכוחות השבט הצפוני הגיעו ושבטי המים על סף מלחמת אזרחים. אביה של קורה ואחיו של אונלק, טונרק, מתנגד לכוחות הכובשים של אונלק בתור צ'יף שבט המים הדרומי. האווטאר הראשון, וואן, מתגלה אל קורה ומספר לה על איך שהוא התאחד עם רוח האור ראאבה והפך לאווטאר, ועל המיזוג ההרמוני שבו ראאבה וואאטו נלחמים על שליטה ב-10,000 השנים הקרובות. אונלק וואאטו מתמזגים והופכים לאווטאר אפל. קורה מאבדת את החיבור עם ראאבה ובעקבות זאת גם עם האווטארים הקודמים. קורה כולאת את ואאטו ואונלק נהרג. ראאבה מתמזגת עם האווטאר אולם הקשר עם האווטארים הקודמים נשאר מנותק.
עלילה > ספר שלישי - שינוי

בעקבות המיזוג ההרמוני, אנשים מגלים כעת כי ביכולתם לכשף אוויר. קורה, מאקו, בולין, טנזן, בומי, אסאמי וג'ינורה יוצאים לממלכת האדמה על מנת לאתר כשפי אוויר ולהחזיר את האומה לתפארתה. במהלך המסע הם מגלים כי מלכת האדמה שובה כשפי אוויר כדי שישמשו בחיילים בצבא האדמה והם משחררים אותם.
מסדר אנרכיסטי בשם "הלוטוס האדום" חוזר. מנהיג המסדר, זאהיר, מסוגל לכשף אוויר, ומשחרר 3 מחבריו, כשפים מסוכנים. הם יוצאים במטרה לחסל את האווטאר ואת כל המנהיגים בעולם. בהמשך, יחד עם לין, הם מגיעים לעיר בשם זאופו העשויה ברובה ממתכת וחיים בה כשפי מתכת. העיר שייכת לאישה בשם סו-יין (בקיצור סוּ), המתגלה כאחותה של לין. בזאופו, סוּ מלמדת את קורה כשפות מתכת, וכך קורה הופכת להיות האווטאר הראשונה שמסוגלת לכשף מתכת. "הלוטוס האדום" מנסים לחטוף את קורה בעיר, אך נכשלים. מאוחר יותר, המסדר חוטף את מאקו ובֹּולין והורג את מלכת האדמה, ובכך מפיל את העיר בה־סינג־סה. זאהיר משתלט על מקדש האוויר הצפוני, ומוסר הודעה לקורה שאם לא תסגיר את עצמה לידיו ישמיד את כשפי האוויר החדשים. קורה מחליטה להסגיר את עצמה אך מגלה שזאהיר שיקר לה. מסדר הלוטוס האדום משיג רעל שמכריח את הגוף של קורה להיכנס למצב אווטאר, על מנת להרוג אותה במצב האווטאר. הם כמעט מצליחים, אך קורה משיבה מלחמה. בזמן הקרב כשפי האוויר מצליחים לברוח ולנצח. בסוף, סו מוציאה את רוב הרעל מגופה של קורה. העונה מסתיימת כאשר הרעל שניתן לקורה היה בגופה יותר מדי זמן ולכן אינה יכולה לתפקד ומרותקת לכיסא גלגלים לאחר שכמעט מתה.
עלילה > ספר רביעי - איזון

3 שנים עברו מאז אווטאר קורה הביסה את חברי הלוטוס האדום, בעקבות רצח מלכת האדמה, ממלכת האדמה נפגעה קשה מאוד וזקוקה למנהיג ומלך חדש, הנשיא רייקו מציע שסוּ תהיה המנהיגה החדשה של ממלכת האדמה. סוּ מסרבת וקובירה, כשפית מתכת מהעיר צאופו שנמצאת תחת חסותה, מסכימה להיות אחראית זמנית על ממלכת האדמה עד הימצאות מלך חדש. הנשיא מסכים וקובירה לוקחת את שלטונה רחוק מדי ומסרבת לוותר על הסמכות. היא מקימה אימפריה חדשה בשם "אימפריית האדמה", כדי לאחד את כל השטחים של ממלכת האדמה, והיא מכונה "המאחדת הגדולה". כאשר הנסיך וו עמד להיות המולך החדש של ממלכת האדמה, קובירה מדיחה אותו ואומרת שאין לו כל סמכות למלוך. קובירה בהתחלה משתלטת על בה-סינג-סה וערים נוספות מממלכת האדמה, ולבסוף מגיעה לצאופו. סוּ מסרבת לתת את שלטון צאופו לידיה, מנסה לחסל אותה אך נכשלת ונכלאת ביחד עם בניה. בהמשך קורה נלחמה בקוּבִירָה בגלל השתלטותה על צאופו, קורה כמעט מביסה את קובירה אך בעקבות ההתנתקות שנמשכה למעלה מ-3 שנים בינה לבין ראאבה, קורה נכשלת וכמעט נהרגת. אחרי קרב זה מבינה קוּבירה כי היא צריכה עוד כוח ומתחילה לבנות נשק חזק במיוחד מגפני רוחות. לאחר סיום בניית הנשק, בונה קובירה בנוסף מגה־טנק ענקי העשוי מפלטינה כדי להשתלט על רפאבליק סיטי. הנשיא רייקו נכנע אך צוות אווטאר ביחד עם לין, סו וכשפי האוויר לא נתנו לצבאה של קובירה להשתלט על רפאבליק סיטי וניסו להילחם בה. הלחימה הורסת הרבה ופוגעת קשות ברפאבליק סיטי, אך לין הצליחה להשיג את העזרה שנדרשה והוציאה את הירושי סאטו, אביה של אסאמי, מהכלא. הירושי אמר כי אפשר להביס את המגה־טנק הענקי בעזרת מסורי פלזמה. הירושי מצליח ליצור חור במגה־טנק הענקי אך מקריב את חייו ונהרג על ידי קובירה. בולין ומאקו מתעסקים עם אזור במגה טנק של גפני רוחות המספק את האנרגיה של הגפנים לכל המגה טנק. מאקו מכניס ברק לתוך הגפנים ונפצע. כל הנשק מתפוצץ. לאחר מכן קובירה הולכת ליער ומוצאת שארית מהנשק שנשאר, יורה בו על קורה אך מגלה כי היא לא מצליחה לכבות אותו. קורה נכנסת למצב אווטאר ומצילה אותה ואת קובירה. בעקבות עוצמת האנרגיה החזקה מהנשק, נוצר שער רוחות חדש. קובירה נכנסת לכלא על מעשיה. הרוחות חוזרות, והעיר מחליטה להתרחב ולא להשתקם. האיזון הוחזר וקורה ואסאמי יוצאות לחופשה בעולם הרוחות. יוצרי הסדרה אישרו את התיאוריה לפיה קורה ואסאמי הפכו לבסוף לזוג.
דמויות ראשיות > קֹורָה

קֹורָה (ג'נט וארני/דקלה הדר) היא האווטאר הבאה אחרי אנג, כשפית מים משבט המים הדרומי. קורה היא האווטאר הראשונה בעלת יכולת לכשף מתכת. עקשנית וקשוחה, כשפית מעולה אך מתקשה בצד הרוחני. ביתם של טונרק וסנה, אחייניתו של אונלק ובת דודתם של אסקה (בת) ודסנה (בן), הייתה שחקנית אולימפי־כשף, וניהלה מערכות יחסים עם מאקו. במהלך העונות 3 ו־4 גוברת החברות בינה ובין אסאמי, ובסוף העונה הרביעית השתיים יוצאות יחד לחופשה בעולם הרוחות. קורה היא הגיבורה הראשית של הסדרה. קורה מתגלה בסוף הסדרה כביסקסואלית.
דמויות ראשיות > מאקו

מאקו (דייוויד פאוסטינו/עומרי רוזנצוייג) הוא אחיו הבוגר של בולין, כשף אש בן 18 שמסוגל ליצור ולנווט ברקים. בגיל צעיר התייתם מהוריו ונשאר עם אחיו בולין, והם התגוררו יחד ברפאבליק סיטי. היה שחקן אולימפי־כשף, ומאוחר יותר בלש במשטרת רפאבליק סיטי ושומר הראש של הנסיך וו. היה בכלא מספר פעמים ברפאבליק סיטי וגם בממלכת האדמה. ניהל מערכות יחסים עם קורה ועם אסאמי. מאקו קרוי על שם השחקן מאקו איוואמאצו, אשר דיבב את אירו באווטאר כשף האוויר האחרון.
דמויות ראשיות > בֹּולִין

בֹּולִין (פ. ג'. בירן/גילן שחף) הוא אחיו הצעיר של מאקו, כשף אדמה ולבה, ניסה בעבר גם כשפות מתכת אך כשל. היה שחקן אולימפי־כשף, ובהמשך שיחק בתמונוע בתור דמות בשם נאקטאק, ונהיה מפורסם. ניהל מערכת יחסים עם אסקה שהתגלתה כמשוגעת ומנהל מערכת יחסים עם אופל. חבר של וריק. בתחילת העונה הרביעית היה נאמן לקובירה, אך הבין שהיא מסוכנת ובעקבות זאת הוא ווריק ברחו ממנה ומצבאה, ועזרו להביס אותה.
דמויות ראשיות > אסאמי סאטו

אסאמי סאטו (סיישל גבריאל/הילה מערבי) [עונות 1-4] / (שרון שחל) היא בתו של הירושי סאטו, ומנהלת חברת "תעשיות העתיד", ממציאה מחוננת, בעונה הראשונה מתגלה הירושי כפושע שחבר לאמון במהפכת השוויונאים כנגד כל הכשפים. היא אינה כשפית, אך מוכשרת במיוחד בלחימה בעזרת כפפה חשמלית שלקחה מהשויונאים. ניהלה מערכת יחסים עם מאקו. במהלך העונות 3 ו־4 גוברת החברות בינה ובין קורה, ובסוף העונה הרביעית הן יוצאות יחד לחופשה בעולם הרוחות. בעונה הרביעית אסאמי סלחה לאביה.
דמויות ראשיות > טנזן

טנזן (ג'יי. קיי. סימונס/לירון ברנס) הוא בנם השלישי של אנג וקטרה, היחיד מבין אחיו שנולד כשף אוויר. הוא מאסטר והמורה של קורה בכשפות אוויר. יש לו ארבעה ילדים: ג'ינורה, איקי, מילו ורוהאן.
דמויות ראשיות > לִין בייפונג

לִין בייפונג (מינדי סטרלינג/שרית סרי) היא כשפית אדמה ומתכת, בתה של טוף ואחותה למחצה של סוּ. בעלת עבר קשה עם סוּ, אך הן משלימות. מפקדת המשטרה ברפאבליק סיטי, ונאמנה מאוד לעבודתה. בעבר היא יצאה עם טנזן, אך הם נפרדו לאחר שטנזן הכיר את פמה.
דמויות ראשיות > סר איקניק בלאקסטון וריק

ורִיק (ג'ון מייקל היגינס/צביקה פורמן) הוא ממציא גאון ועשיר משבט המים הדרומי, שהמציא את התמונוע ונשק־על שעובד על גפני רוחות. לאורך רוב העונה השנייה הוא עושה רושם טוב, אך בסוף מתגלה שניסה לחטוף את הנשיא ולהפליל בכך את שבט המים הצפוני, כדי שצבא רפאבליק סיטי יסייע לשבט המים הדרומי במלחמה, אך בולין עוצר אותו ומכניסים אותו לבית הכלא היפה באופן מטריד שלו. בעקבות המיזוג של אונלק וואטו נהרס בית הכלא, משם הוא בורח לצאופו. בצאופו הוא עוזר לסו בבניית העיר. בעונה הרביעית היה נאמן לקובירה, אולם באמצע העונה גילה את כוונותיה הזדוניות וברח עם בולין וז'ו־לי, עד שז'וּ־לי בגדה בו וחזרה לקובירה, והוא ברח כאשר באמצעות הניסוי שלו כמעט פוצץ את עצמו ואת בולין ברכבת, אך ברח. בעונה השנייה היה נבל, אבל בעונה השלישית והרביעית הפך לאדם בעל חוש צדק. בעל עוזרת שקטה בשם ז'ו־לי, שלבסוף מתחתן איתה.
הפקה > פיתוח

האגדה של קורה נוצרה והופקה על ידי מייקל דנטה דימרטינו ובריאן קונייצקו באולפני ניקלודיאון בברבנק, קליפורניה. כדי להדגים את אורך תהליך ההפקה (בין 10 ל-12 חודשים לפרק), קונייצקו כתב ביולי 2013 שהצוות שלהם כבר התחיל לעשות סטוריבורד לפרק הראשון של עונה 4 עוד לפני שהסתיימה העבודה על הפרקים האחרונים.
הסדרה הוכרזה בקומיק-קון ב-2010 ותוכננה לצאת לאור באוקטובר 2011, אבל בכורת הסדרה הייתה ב-14 באפריל 2012. השם של הסדרה שונה פעמים רבות לפני יציאתה.
הפקה > השפעות

העיצוב של רפאבליק סיטי, המתואר בתור "אם מנהטן הייתה באסיה", הושפע משנות ה-20 ומכיל בתוכו אלמנטים אדריכליים של אמריקה ואירופה מתקופת זמן זו.
מדיות נוספות

לפני יציאת הספר הראשון של האגדה של קורה, יצאו מספר ספרוני קומיקס קצרים המתארים את סיפורי ילדותה עם חברתה הטובה נאגה (דובת הקוטב (כלבת דוב קוטב) של אווטאר קורה).
ב-26 ביולי 2017 החלה לצאת סדרת קומיקס "האגדה של קורה" בהוצאת דארק הורס קומיקס. הקומיקסים מהווים המשך ישיר לעלילת הסדרה ומתעסקים בעיקר בקורה ובאסאמי סאטו.
ראו גם

אווטאר: כשף האוויר האחרון (זיכיון)
רפאבליק סיטי
הערות שוליים

↑  מתיו קים, The studio behind Voltron, Korra and more cult cartoons is just getting started, Polygon, ‏20 בינואר 2017
↑  Michal Schick (9 באוגוסט 2013). "'The Legend of Korra' short 'Republic City Hustle' reveals character backstory". Hypable. נבדק ב-4 באפריל 2022. {{cite web}}:  (עזרה)
↑  "The Legend of Korra" creators confirm Korra and Asami are in love"., AfterEllen, ‏23 בדצמבר 2014
↑  'The Legend Of Korra' Reveals Another Avatar Was Bisexual
| --- | --- |
בקרת זהויות :  LCCN: no2013005112  VIAF: 295134173   WorldCat (עם VIAF): 295134173
ג'ייק פול

| --- | --- |

 לידה:  17 בינואר 1997 (בן 28) קליבלנד, ארצות הברית 
 שם לידה:  Jake Joseph Paul 
 מדינה:  ארצות הברית 
 תקופת הפעילות:  מ-2013 
 מקום לימודים:  תיכון ווסטלייק 
 בן או בת זוג:  ג'וטה לארדם (2023–?) 
 פרסים והוקרה:  לחצן הפעלה מכסף (2016)  לחצן הפעלה מזהב (2016)  לחצן הפעלה מיהלום (2017) 
 https://jakepaul.com/
 פרופיל ב-IMDb
 
ג'ייק ג'וסף פול (באנגלית: Jake Joseph Paul; נולד ב-17 בינואר 1997) הוא שחקן, אושיית רשת ומתאגרף אמריקאי-יהודי.
ביוגרפיה

נולד בקליבלנד, באוהיו שבארצות הברית לפמלה אן סטפיק ולגרגורי אלן פול. פול גדל בעיירה ווסטלייק, באוהיו שבארצות הברית, ובשנת 2014, בגיל 17, עבר ללוס אנג'לס עם אחיו הגדול לוגאן פול כדי לקדם את הקריירה שלו. משפחתם נוצרית בעיקרה, אם כי לפי היהדות ג'ייק ואחיו יהודים, שכן סבתו מצד אמו הייתה ממוצא יהודי.
פול החל את קריירת הבידור שלו בסרטונים שהעלה לרשת החברתית Vine החל מספטמבר 2013, בגיל 16. עד סגירתה של הרשת בשנת 2016, היו לג'ייק פול 5.3 מיליון עוקבים ו-2 מיליארד צפיות ב-Vine.
ביוגרפיה > 2015–2017: "ביזארדבארק" והיפרדות מדיסני

בשנת 2015 החל פול לשחק בתפקיד ראשי בתפקיד דירק בסדרה "ביזארדבארק" של ערוץ דיסני. בינואר 2015 הוזמן פול לבית הלבן כחלק מאירוע בנושא מדיה חברתית. כתעלול לערוץ הוולוג שלו ביוטיוב, התחבא פול בשירותים של מעון נשיא ארצות הברית והתגנב החוצה מהבית הלבן ב-3:30 בבוקר.
ב-22 ביולי 2017, במהלך צילומי העונה השנייה של הסדרה "ביזארדבארק". הודיע ערוץ דיסני על עזיבתו של פול, בהצהרה רשמית: "בהסכמה משותפת, הגענו להחלטה שג'ייק פול יעזוב את תפקידו בסדרה בערוץ דיסני "ביזארדבארק". בשם חברת ההפקות וצוות הצילום וההפקה, אנו מודים לג'ייק על העבודה המסורה בסדרות הטלוויזיה ב-18 חודשים האחרונים, ואנו מאחלים לו בהצלחה בהמשך דרכו". הקראת ההודעה לוותה בתחקיר של חדשות KTLA 5 אודות תלונות שכניו של פול לגבי הרעש, המסיבות, הזיקוקים ואלפי מעריצים תחת ביתו.
פול אישר לאחר מכן את החדשות בדף הטוויטר שלו, באומרו כי הוא רוצה להתמקד בעסקיו, פיתוח קריירת המשחק שלו וערוץ היוטיוב שלו. מאוחר יותר חשף פול בריאיון להוליווד ריפורטר כי הוא פוטר מהתוכנית.
ביוגרפיה > 2017–2018: טים 10; שערוריות

ב-17 בינואר 2017, ביום הולדתו ה-20, פורסם כי פול השיק הרכב בידור הנקרא "טים 10", הכולל מימון של כמיליון דולר על מנת ליצור שיווק משפיענים וסוכנות לבידור לנוער. ב-30 במאי 2017 פול הוציא לאור שיר ווידאו קליפ בשיתוף עם "טים 10" הנקרא "It's Everyday Bro" שצבר מעל ל-70 מיליון צפיות בחודש הראשון לצאתו והפך לסרטון השלישי במספר ה-Dislike ביוטיוב. השיר הגיע למקום ה-91 במצעד הבילבורד הוט 100. ב-18 ביולי 2017 דווח כי שכניו של פול בשכונת בוורלי גרוב בלוס אנג'לס נפגשו עם נציגי ציבור וקציני משטרה על מנת להגיש תובענה ייצוגית כנגד פול על מטרד לציבור. זאת לאחר שפול פרסם ברשת את כתובת ביתו הפרטי, וגרם לכך שהמוני מעריצים התקהלו מחוץ לביתו.
ב-3 בינואר 2018, העלה פול סרטון יוטיוב עם בת זוגו דאז, אריקה קוסטל כשהם בעירום חלקי. פול ספג ביקורת על הסרטון מצד הורים וגופים חינוכיים שונים ויוטיוב יישמה מגבלות גיל על הסרטון. ב-5 בינואר 2018, אתר הרכילות האמריקאי TMZ פרסם סרטון בו פול משתמש בביטוי "Nigga" (בעברית: "כושי") אשר נחשב בארצות הברית לכינוי פוגעני וגזעני, מספר פעמים בזמן ביצוע ראפ.
ביוגרפיה > 2018–הווה: אגרוף; שערוריות נוספות

ב-24 בפברואר 2018 פורסם כי פול ואחיו ילחמו בקרבות אגרוף כנגד הקומיקאי הבריטי KSI ואחיו הצעיר, דג'י. פול ניצח את דג'י בקרב לאחר חמישה סיבובים.
בינואר 2019, ג'ייק פול וידוען האינטרנט רייסגאם ספגו ביקורת כשפרסמו את האתר "MysteryBrand", לאחר שמעריצים טענו שלא קיבלו את הפרסים בהם זכו דרך האתר.
ב-30 בינואר 2020 נלחם פול מול היוטיובר AnEsonGib בקרב אגרוף בו ניצח פול בנוקאאוט טכני בסיבוב הראשון. בפברואר 2020, הודיע פול על שיתוף פעולה עם קבוצת הפיתוח "GenZ" על מנת ליצור פלטפורמה לחינוך ילדים על בניית נוכחות ברשת. שיתוף הפעולה יצר ביקורות רבות על ידי מגזינים אינטרנטיים וידועני רשת. ב-30 במאי 2020 פול וחבריו אכלו ארוחת ערב במסעדה בסקוטסדייל, אריזונה, במהלך מחאות ג'ורג' פלויד. האירוע הסלים והציבור המוחה החל לבזוז את הקניון הסמוך. פול וחבריו נכנסו בעקבות הקהל לקניון ותיעדו את המקרים. פול ספג ביקורות על הימצאותו במקום. לאחר מכן, פול התנצל וטען כי הוא וחבריו רק תיעדו ולא לקחו חלק במעשי הביזה. ב-4 ביוני 2020 פול הואשם בהסגת גבול והשתתפות בהפגנה בלתי חוקית בשל הימצאותו בקניון במהלך המחאה וב-5 באוגוסט כל האישומים נגדו בוטלו.
ב-11 ביולי 2020, למרות מגבלות ההתקהלות בשל מגפת הקורונה, פול ערך מסיבת בית המונית בביתו שבקליפורניה בה השתתפו אנשים ללא חבישת מסכה או שמירת ריחוק חברתי. לאחר פרסומים ברשתות החברתיות, ראש העירייה גינתה את המעשה והוסיפה כי היא בוחנת את כל האפשרויות המשמעתיות כנגד פול. ב-5 באוגוסט 2020 פשט ה-FBI על ביתו של פול.
בשנת 2022 דורג במקום העשירי ברשימת יוצרי התוכן המרוויחים ביותר של פורבס, עם רווחים של כ־45 מיליון דולר בשנת 2021.
ב-16 בנובמבר 2024 ניצח בקרב אגרוף מול מתאגרף העבר מייק טייסון ששודר בשידור חי בנטפליקס.
חיים אישיים

ג'ייק ניהל מערכת יחסים עם אליסה ווילוט מקיץ 2015 עד פברואר 2017, לאחר מכן היה בזוגיות עם אריקה קוסטל מתחילת שנת 2018 ועד נובמבר של אותה השנה. בשנת 2020 החל לצאת עם ג'וליה רוז דוגמנית אינסטגרם וכוכבת יוטיוב עד לפרידתם הסופית ב-2022. ב-3 באפריל 2023, ג'ייק וההולנדית ג'וטה לארדם אישרו בפומבי שהם זוג, לאחר שהשניים יצרו קשר דרך אינסטגרם כמה חודשים קודם לכן.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2016 | dance camp | לאנס |  |
| 2016 | mono | דוגאן |  |
| 2019 | Airplane Mode | עצמו | גם מפיק |
| 2020 | מיינסטרים | עצמו |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2016–2018 | ביזארדבארק | דירק מאן |  |
| 2016 | The Monroes | קונארד |  |
| 2024 | ספירה לאחור: פול נגד טייסון | עצמו | דוקו של נטפליקס לקראת קרב אגרוף נגד מייק טייסון |
פילמוגרפיה > אונליין

| שנה | פרויקט | תפקיד | הערות |
| --- | --- | --- | --- |
| 2018 | The Mind Of Jake Paul | עצמו |  |